મારી પત્નીએ અમારા ઘેર કામ કરવા આવતા બહેનની કથા/વ્યથા આજે મને જણાવી કે ભીલ પરિવારનાં એ બહેન ગાંધીનગરનાં વતની છે, એના પિતા કોંગ્રેસના નેતા હતા. તેઓએ ગ્રામીણજનો માટે ઇંદીરા આવાસ યોજનાનો સકારાત્મક ઉપયોગ કર્યો હતો, અને ઠાકરડાઓની લુખ્ખાગીરી સામે અવાજ પણ ઉઠાવ્યો હતો. એમના આવા સામાજિક કાર્યોને લીધે વરસો સુધી સરપંચ પણ રહ્યા. દારૂથી તો એમને સખત નફરત હતી પણ એમના જ ભાઈઓ અને દિકરાઓ આ બધુ કરતા. દારૂને લીધે એકવાર એમના પરિવારમાં ઝગડો થયો, તેઓ સમાધાન-સમજાવવા ગયા તો એમના જ પરિવાર દ્વારા જોરદાર ધક્કો લાગ્યો અને પછડાટના લીધે એમની કમર તુટી ગઈ, ઘણી દવાઓ બાદ પણ સાજા ન થયા અને અવસાન થયું.